Loosu
Loosu on küla Võru maakonnas Võru vallas. Külas asuvad August Teppo Lõõtsamuuseum ja Väimela mõisa Richterite kalmistu. Seal paiknes Loosu karjamõis. Külas paikneb Loosu järv. Seal asub August Teppo mälestuskivi. 1950. aastate alguses, umbes 1953. aastal, rajati Loosu küla idaservas kulgeva Võru–Põlva maantee Väimela teeristi juurde puhkeala skulptuuriga "Kommunistlik noor linnuga". Skulptuur ei ole säilinud.